Sergio Goycochea

**Sergio Javier Goycochea** (født 1963) er en argentinsk tidligere fotballmålvakt primært kjent for sin innsats for  under VM i 1990.

Goycochea ble født i den vesle byen Lima i distriktet Zárate i Provincia de Buenos Aires. Femten år gammel fikk han sin ilddåp for den lokale fotballklubben Lima Fútbol Club, hvor faren hans var trener. Derfra dro han i 1980 til Defensores Unidos. Året han fylte atten år, spilte han alle kampene for Argentina i Ungdoms-VM, hvor laget ble slått ut av sluttspillet i det innledende gruppespillet.

I 1983 gikk han til  i en æra som fra 1985 var gylden for klubben. Som andrevalg blant målvaktene var han avhengig av skadefravær av førstevalget Nery Pumpido for å slippe til mellom stengene. Innsatsen han viste når sjansen bød seg imponerte landslagstrener Carlos Bilardo tilstrekkelig til at Goycochea fikk sin landslagsdebut i en treningslandskamp mot  i 1987. Han måtte vente tre år før han akslet landslagsdrakten igjen.

I 1988 inngikk River Plate en overgangsavtale med  som innebar at han sammen med lagkameraten Néstor Gorosito skulle byttes mot Darío Siviski og José Luis Chilavert. Goycocheas overgang ble avlyst da han ikke bestod den medisinske testen. I stedet ble han solgt til den colombianske klubben . Fra Goycochea debuterte for Millonarios tidlig i 1989 og fram til det colombianske seriespillet ble suspendert i november grunnet drapet på en dommer, fikk han den spilletiden han behøvde for å utvikle seg videre. Innsatsen for Millonarios ble belønnet med plass i landslagstroppen. I januar 1990 fikk han sjansen mellom stengene da Argentina tapte en treningslandskamp mot , og da troppen til sommerens VM-sluttspillet ble annonsert, var Goycochea inkludert som tredjevalg i mål.

I Argentinas andre gruppespillskamp i VM-sluttspillet i 1990, mot , pådro Nery Pumpido seg et benbrudd i kollisjon med lagkamerat Julio Olarticoechea, som satte ham på sidelinjen resten av turneringen. Siden andrevalget Luis Islas var blitt utelatt fra troppen som følge av at han satte garantert spilletid som krav for sin deltakelse, fikk Sergio Goycochea plassen mellom stengene. Goycochea presterte over all forventning og fikk, med bl.a flere strafferedninger, mye av æren for at Argentina gikk hele veien til finalen, hvor laget tapte mot .

Både i kvartfinalen mot  og i semifinalen mot  var hans innsats avgjørende for Argentinas avansement. Under straffesparkkonkurransen i kvartfinalen reddet han straffespark fra både Dragoljub Brnović og Faruk Hadžibegić. Under straffesparkkonkurransen i semifinalen reddet han straffespark fra både Roberto Donadoni og Aldo Serena.

Fra VM-innsatsen i Italia vendte Goycochea hjem til argentinsk klubbfotball med spill for Racing Club de Avellaneda. I Argentinas tropp til Copa América i 1991 var han en av få spillere gjenværende fra VM-sluttspillet året i forveien. Goycochea gjorde en god figur for det nykomponerte laget som vant turneringen med en mer offensivt orientert innstilling.

Deretter fulgte et kort opphold i den franske klubben  som nettopp var blitt flyttet ned til fransk 2. divisjon grunnet økonomisk uføre. Klubben var nektet innkjøp av nye spillere, men fikk tillatelse til å hente inn ny målvakt i form av Goycochea da Bernard Lama forlot klubben. De økonomiske problemene ble imidlertid for tyngende for Brest. I desember 1991 ble klubben ekskludert fra 2. divisjon, alle lagets resultater for sesongen ble annulert, og spillerne sto fritt til å forlate klubben. Goycochea hadde spilt 11 seriekamper for Brest da han forlot klubben.

Han signerte så for den paraguayanske klubben , fordi det derfra er kort reise til hjemlandet og landslagssamlinger. Kontraktens lengde var på seks måneder fordi planen var at han skulle spille for spanske  fra 1992/93-sesongen. Da overgangen til Sevilla falt gjennom, dukket et tilbud opp fra Olimpia Asunción som han godtok fordi det ga ham mulighet til å forbli i Paraguay, nær Argentina. Overgangen til rivalen Olimpia falt tilhengere fra Cerro Porteño så tungt for brystet at de ramponerte huset hans. Med begge klubbene opplevde han å nå kvartfinalen av Copa Libertadores.

Goycochea ytterligere befestet ryktet som ekspert på straffespark da Argentina i februar 1993 møtte regjerende europamester  med Peter Schmeichel mellom stengene. Da kampen måtte avgjøres på straffesparkkonkurranse, sikret Goycochea argentinerne seieren med sine redninger av straffesparkene til Kim Vilfort og Bjarne Goldbæk.

## VM-medaljer
* 1990  Italia -  **Sølv** i fotball 

## Referanser


## Eksterne lenker
*